**Zapisnik s 40. sjednice Školskog odbora V. gimnazije Vladimir Nazor Split, Split, održane 6. ožujka 2020. (petak), s početkom u 11:45 sati, u uredu ravnateljice**

Na sjednici su odluke donesene većinom glasova ukupnog broja članova.

**DNEVNI RED:**

**AD-1)** **Verifikacija zapisnika s prošle 39. sjednice Školskog odbora, od 25. veljače 2020**

Na Zapisnik s prošle 39. sjednice Školskog odbora održane 25. veljače 2020. nije bilo primjedbi ni dopuna, te su ga nazočni članovi Školskog odbora jednoglasno usvojili.

**AD-2)Odlučivanje o davanju prethodne suglasnosti za sporazumni raskid ugovora o radu sklopljenog na neodređeno nepuno radno vrijeme s nastavnikom J.V. , na osobni zahtjev radnika**

**O D L U K A, br.1**

Daje se prethodna suglasnost ravnateljici Škole za Sporazumni raskid Ugovora o radu (od 2. 12.2019.) s nastavnikom J.V., zaposlenom na radnom mjestu nastavnika geografije, na neodređeno nepuno radno vrijeme, s danom 11. ožujka 2020. (uz naknadu za neiskorišten razmjerni dio godišnjeg odmora za 2020. godinu), na osobni zahtjev radnika.

**AD-3) Odlučivanje o davanju prethodne suglasnosti, radi dopune nastavnih sati do punog radnog vremena, ugovorom o radu i bez natječaja nastavniku M.B. koji ima zasnovan radni odnos u drugoj školskoj ustanovi na neodređeno nepuno radno vrijeme, s danom 12.3.2020**

**O D L U K A, br.2**

Daje se prethodna suglasnost Školskog odbora za dopunu nastavnih sati do punog radnog vremena, bez natječaja, nastavniku M.B., magistru edukacije geografije i magistru etnologije, s VSS, koji u drugoj školskoj ustanovi ima zasnovan radni odnos na neodređeno nepuno radno vrijeme, ugovorom o radu na neodređeno nepuno radno vrijeme i to za ukupno 9 sati (8 sati nastave i 1 sat dodatne nastave) , od 12.3.2020.

**AD-4) Razno**

Po ovoj točki dnevnog reda nije bilo rasprave.